CELEX: 32020Q1223(01)
Language: lv
Date: 2020-12-14 00:00:00
Title: Eiropas Revīzijas palātas Lēmums Nr. 19–2020 (2020. gada 14. decembris) par Reglamenta 19. panta grozīšanu

23.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 434/66
               
            
         EIROPAS REVĪZIJAS PALĀTAS LĒMUMS Nr. 19–2020
         (2020. gada 14. decembris)
         par Reglamenta 19. panta grozīšanu
         REVĪZIJAS PALĀTA,
         ņemot vērā Līgumu par Eiropas Savienības darbību un īpaši tā 287. panta 4. punkta 5. apakšpunktu,
         ņemot vērā Padomes apstiprinājumu, kas sniegts 2020. gada 23. novembrī,
         tā kā:
         
                     (1)
                  
                  
                     Revīzijas palātas (Palātas) Reglaments neparedz iespēju, kas ļautu Palātai pieņemt lēmumus attālināti, proti, ar videokonferences vai telefonkonferences starpniecību, ārkārtas apstākļos, kas uzskatāmi par force majeure.
                  
               
                     (2)
                  
                  
                     Lai ārkārtas apstākļos, kas uzskatāmi par force majeure, Palāta varētu pieņemt lēmumus attālināti un lai šādos apstākļos nodrošinātu Palātas lēmumu pieņemšanas nepārtrauktību, ir jāgroza tās Reglaments,
                  
               IR PIEŅĒMUSI ŠO LĒMUMU.
         
            1. pants
            Revīzijas palātas Reglamenta 19. pantu aizstāj ar šādu:
            
               
                  “19. pants
                  Lēmumu pieņemšanas procedūra
                  
                     1.   Palāta lēmumus pieņem oficiālās sēdēs, izņemot gadījumus, kad tā piemēro rakstisko procedūru, kas paredzēta 25. panta 5. punktā.
                  
                  
                     2.   Pienācīgi pamatotos un ārkārtas apstākļos, kas uzskatāmi par force majeure, jo īpaši liela mēroga krīzes sabiedrības veselības jomā, dabas katastrofas vai terora akti, ko nosaka priekšsēdētājs, Palāta var pieņemt lēmumus oficiālā sēdē – attālinātā sēdē, proti, izmantojot videokonferenci vai telefonkonferenci, kurā locekļi var piedalīties vai nu atrodoties Palātā, vai citā vietā. Priekšsēdētājs sasauc un vada šādas sanāksmes un ir atbildīgs par to pienācīgu norisi. 25. panta 5. punktā paredzēto rakstisko procedūru piemēro mutatis mutandis.
                  
                  
                     3.   Šā panta 2. punktu piemēro apakšpalātu un komiteju sanāksmēm. Attiecīgās apakšpalātas vai komitejas vecākais loceklis vai priekšsēdētājs sasauc un vada šādas sanāksmes un ir atbildīgs par to pienācīgu norisi.
                  
                  
                     4.   Lēmumus, kas paredzēti 4. panta 4. punktā, 7. panta 2. punktā un 13. panta 1. punktā un ko pieņem aizklātā balsošanā, Palāta var pieņemt attālinātā sēdē saskaņā ar šā panta 2. punktu, ja vien tiek nodrošināta balsošanas aizklātība.”.
                  
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 14. decembrī
            
               
                  Revīzijas palātas vārdā –
               
               
                  priekšsēdētājs
               
               Klaus-Heiner LEHNE